Иза уггаре а хьекълен сацам лерира Исмайлин Дудас-м хьовха, шайн г1уллакх доьхна даьлла хеттачу шолг1ачу аг1оно а. Эвтархойн Ахьмада г1уллакх ша ма-дарра деза а, хала а дуьтуш, лан таро йолчу хьоле даьккхира. Делкъа ламаз д1адаьлча, дуэль д1ахьур ю вай аьлла барт хилира. Моллас кхетийра керстанаш: ламаз т1ехь Эвтаройн Ахьмадан ойла мелла юьткъалур ю, дахаран, 1ожаллин мах к1орггера хадор бу цо, дагчохь къинхетам совбер бу.